สำหรับรางวัล Badge of Honour Awards 2008 ที่ได้รับในครั้งนี้ นางจรรย์สมรกล่าวว่า นับเป็นรางวัลสูงสุดขององค์กรสากล นับจากสหพันธ์ สมาคมสตรีนักธุรกิจและวิชาชีพสากลก่อตั้งมาเกือบ 80 ปี มีผู้ที่ได้รับรางวัลนี้เพียงไม่กี่คน จึงเป็นความภาคภูมิใจ และน่ายินดียิ่งที่ประเทศไทยเราได้รางวัลนี้ อย่างไร ก็ตาม ตัวเองเป็นเพียงตัวแทนของประเทศไทย ถ้าไม่มีทุกคนช่วยกันผลักดันผลงานเหล่านี้ให้สัมฤทธิผล ก็คงไม่มีโอกาสได้รางวัล ซึ่งรางวัลที่ได้รับนี้จะเป็นตัวอย่างให้คนรุ่นต่อไป มีความมุ่งมั่นตั้งใจที่จะทำอะไรเพื่อสังคมมากขึ้น